stanford-oval/wikipedia huggingface dataset:
Eetu Apila

| Eetu Apila> Henkilötiedot |
| --- | --- |
Syntynyt: 8. tammikuuta 2002 (ikä 22) Kiiminki, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  vasen
Pituus:  176 cm
Paino:  81 kg
Seura
Seura:  Raahe-Kiekko
Sarja:  Suomi-sarja
Pelaajaura
Pääsarjaura:  2022–
Aik. seurat:  Sport (SML) Laser HT (II-div.) JHT (Suom-Sarja) Ahmat (II-div.)
Eetu Apila (s. 8. tammikuuta 2002 Kiiminki) on suomalainen jääkiekkoilija, joka edustaa Suomi-sarjajoukkue Raahe-Kiekkoa. Hän on pelipaikaltaan oikea laitahyökkääjä.
Ura

Apila on Limingan Kiekon kasvatti. Hän siirtyi kaudeksi 2017–2018 Oulun Kärppien C-nuoriin, jossa Apila voitti kauden päätteeksi SM-hopeaa. Kauden 2018–2019 päätteeksi hän voitti Kärppien ja Haukiputaan Ahmojen B2-nuorten yhdistelmäjoukkueessa SM-hopeaa. Kaudella 2019–2020 Apila toimi Kärppien B-nuorten varakapteenina. Kaudeksi 2020–2021 hän siirtyi Vaasan Sportin U20-joukkueeseen. Kaudella 2021–2022 Apila toimi joukkueen varakapteenina.
Kaudella 2022–2023 Apila debytoi Sportin SM-liigajoukkueessa. Hän teki liigadebyyttinsä Tapaninpäivänä 26. joulukuuta 2022 vieraissa Rauman Lukkoa vastaan. Apila merkittiin Sportin nelosketjun oikeaan laitaan Erik Riskan sekä toisen debytantin, Viljami Haaralan viereen. Hän sai ottelussa jääaikaa 7.33 minuuttia. Apila sai myös syöttöpisteen Riskan tekemään maaliin. Syöttöpiste jäi hänen kauden ainoaksi tehopisteeksi Apilan pelaamassa 14 SM-liigan runkosarjaottelussa.
Syyskuussa 2023 Apila siirtyi II-divisioonajoukkue Laser HT:hen. Marraskuussa hän siirtyi loppukauden 2023–2024 kattavalla sopimuksella Suomi-sarjajoukkue JHT:hen. Syyskuussa 2024 Apila siirtyi kauden vuoden mittaisella sopimuksella II-divisioonajoukkue Haukiputaan Ahmoihin. Joulukuussa hän siirtyi kuitenkin loppukauden 2024–2025 kattavalla sopimuksella Suomi-sarjajoukkue Raahe-Kiekkoon.
Muuta

Apila valmistui liiketoiminnan merkonomiksi Oulun seudun ammattiopistosta toukokuussa 2021.
Mature and Cool

| Mature and Cool Heikki Silvennoinen |
| --- | --- | --- |

Studioalbumin tiedot
 Äänitetty : 1991
 Studio : JJ-studiot, Tampere
 Julkaistu: 1992
 Formaatti: LP, CD
 Tuottaja(t): Jyrki Niemi, Heikki Silvennoinen
 Tyylilaji: rock, blues
 Kesto: 43.54
 Levy-yhtiö: Warner Music Finland
Heikki Silvennoisen muut julkaisut
|   | Mature and Cool 1992 | Bobcat 1997 |
Mature and Cool on Heikki Silvennoisen vuonna 1992 julkaistu ensimmäinen sooloalbumi.
Kappaleet levytettiin vuonna 1991, mutta albumi julkaistiin vasta syksyllä 1992. Kappaleista "Poor Little Girl", "You Run" ja "So Hard to Leave, So Hard to Stay" julkaistiin myös musiikkivideot, jotka esitettiin sketsiviihdesarjan Kummeli ensimmäisellä ja toisella tuotantokaudella.
Kappaleet

Albumin kappaleet on säveltänyt ja sovittanut Heikki Silvennoinen sekä sanoittanut Olli Keskinen, lukuunottamatta kappaletta "Outside Woman Blues", jonka on säveltänyt ja sanoittanut Michael Raynolds.
Poor Little Girl – 4.18
I Will Wait For You – 3.53
Outside Woman Blues – 3.35 (säv. ja san. Michael Raynolds)
Let Me Fall – 4.08
Lucky – 3.08
You Run – 4.49
There's a Wall – 4.26
So Hard to Leave, So Hard to Stay – 4.06
Dead Man at Dawn – 3.59
Mature & Cool – 4.31
World of Love – 2.47
Kokoonpano

Heikki Silvennoinen – kitara, laulu
Timo Kahilainen – kosketinsoittimet, taustalaulu
Toni Lähteenmäki – taustalaulu
Anssi Nykänen – rummut
Max Tabell – urut, piano
Jyrki Niemi – pasuuna
Kikka Laitinen – taustalaulu
Sakari Löytty – rummut
Jari Heino – basso
Mikko Löytty – basso
Juuso Nordlund – nauhaton basso
Lucjan Czaplicki – saksofoni
Veli-Pekka Niemi – trumpetti
Markku Petander – akustinen kitara
Jarmo Lehtonen – trumpetti
Maria (alkemisti)

| Maria Juutalainen |
| --- | --- |
 Kaiverrus Maria Profeetasta Michael Maierin kirjassa Symbola Aurea Mensae Duodecim Nationum (1617).
Henkilötiedot
Syntynyt: n. 1. vuosisata–200-luku Aleksandria
Ammatti:  alkemisti
Koulutus ja ura
Tunnetut työt:  Marian aksiooma
Opettaja:  Pseudo-Demokritos
Maria (myös Maria Juutalainen, Maria Heprealainen, Maria Profeetta, lat. Maria Prophetissa, Maria Prophetissima; n. 1. vuosisata–200-luku) oli alkemisti, joka eli Egyptissä. Hän kehitti menetelmiä ja laitteita, joita käytettiin vuosisatojen ajan. Hänen kerrotaan havainnoineen metallien hapettumista ja päätelleen tämän prosessin voivan johtaa halvempien metallien muuttumiseen kullaksi.
Elämä

Useimmat historioitsijat pitävät Mariaa ensimmäisenä todellisena alkemistina, joka ei ole myyttinen hahmo. Ensisijainen lähde ”Maria Juutalaisen” olemassaololle alkemian yhteydessä on kreikkalais-egyptiläinen alkemisti Zosimos Panopolislainen (200–300-luku jaa.), joka kirjoitti vanhimmat olemassa olevat alkemian kirjat. Hän kuvaili useita Marian kokeita ja välineitä. Hänen kirjoituksissaan Maria mainitaan melkein aina eläneenä menneisyydessä, ja häntä kuvataan ”yhdeksi viisaista”.
Zosimoksen mukaan Maria perusti alkemistisen akatemian Egyptin Aleksandriaan, ja väitteiden mukaan menestyi erinomaisesti transmutaatioprosessissa. Zosimos kirjoitti lyhyen teoksen, joka keskittyi kokonaan hänen filosofiaansa. Muita juutalaisia ​​hellenistisiä alkemisteja tunnetaan, mutta vain Maria juutalaisen maine kesti sekä arabien että eurooppalaisen alkemian.
Georgios Synkellos, 700-luvulla elänyt bysanttilainen kronikoitsija, esitteli Marian Demokritoksen opettajana, jonka hän oli tavannut Memfiissä Egyptissä Perikleen aikana. 900-luvulla elänyt Ibn al-Nadimin Kitāb al-Fihrist mainitsi Marian yhdeksi 52 tunnetuimmista alkemistista ja sanoi, että hän kykeni valmistamaan caput mortuumia eli purppuraa pigmenttiä. Varhaiskeskiaikainen alkemiallinen teksti, joka liitettiin muuten tuntemattomaan ”Morienus Romanukseen”, kutsui häntä ”Profeetta Mariaksi”, ja arabit tunsivat hänet ”Platonin tyttärenä” - nimeä, jota länsimaisissa alkemiallisissa teksteissä käytettiin valkoisesta rikistä.
Teokset

Marian kirjoittamista kreikankielisistä teoksista on säilynyt vain katkelmia Zosimoksen, Pseudo-Olympiodoroksen ja muiden myöhempien kirjailijoiden tekeminä lainauksina. Useita hänen tekstejään on säilynyt arabiankielisinä kirjoituksia, osa niistä myös latinalaisina käännöksinä; näitä ovat:
Risālat Māriyya bint Sāba al-malik al-Qibṭī ilā Āras ("Saban [Kuningattaren], Kopti" tyttären Marian kirje Arasille, joka tunnetaan myös nimellä Risālat Māriyya ilā Aras wa-su'āluhu wa-jawābuhā Lahu (”Marian kirje Arasille, hänen kysymyksensä ja hänen vastauksensa hänelle”). Tämä teos käännettiin latinaksi nimellä Practica Mariae profhetissae sororis Moysi.
”Marian ja viisaiden kirja”
”Kruunun kirje ja vastasyntyneen vauvan luominen”
Hassanal Bolkiah

| Hassanal Bolkiah |
| --- | --- |
 
Brunein sulttaani
Valtakausi:  5. lokakuuta 1967 –
Edeltäjä:  Omar Ali Saifuddien III
Perijä:  Al-Muhtadee Billah

Syntynyt:  15. heinäkuuta 1946 (ikä 78) Bandar Seri Begawan, Brunei
Puoliso:  Saleha Hajah Mariam Azrinaz Mazhar
Lapset:  Rashidah Bolkiah   Muta-Wakillah Bolkiah Al-Muhtadee Billah Majeedah Bolkiah Hafeezah Bolkiah Abdul Azim Abdul Malik Azemah Ni'matul Bolkiah Fadzillah Lubabul Bolkiah Abdul Mateen Abdul Wakeel Ameerah Wardatul Bolkiah
Suku:  Bolkiah
Isä:  Omar Ali Saifuddien III
Äiti:  Pengiran Anak Damit
Uskonto:  sunnalaisuus
Nimikirjoitus:  
Hassanal Bolkiah (s. 15. heinäkuuta 1946) on Brunein 29. sulttaani. Hän on ollut maan johdossa vuodesta 1967. Hän on edellisen sulttaanin Sir Omar Ali Saifuddin Sa'adul Khairi Waddienin vanhin poika.
Hassanal Bolkiah on syntynyt Brunei Townissa (nykyinen nimi Bandar Seri Begawan).
Kruununprinssi Al-Muhtadee Billah Bolkiah on sulttaanin vallanperijä. Vuonna 2005 hänellä oli neljä poikaa ja kuusi tytärtä kuningatar Salehan ja hänen aikaisemman vaimonsa kuningatar Mariamin kanssa. Yksi pojista, prinssi Azim kuoli vuonna 2020 pitkäaikaiseen sairauteen.
Sulttaani julkisti vuonna 1991 konservatiivis-islamilaisen ideologian, joka esitteli kuningashuoneen uskonnon puolustajana. Hän avasi parlamentin vuonna 2004, kun se oli ollut hajotettuna 20 vuoden ajan.
Henkilökohtainen omaisuus

Sulttaanilla on huomattava henkilökohtainen omaisuus, ja hän onkin yksi maailman rikkaimmista ihmisistä.
Vuonna 2008 Forbes arvioi hänen omaisuudekseen 20 miljardia dollaria, mikä teki hänestä maailman neljänneksi varakkaimman monarkin.
Henkilökohtainen omaisuus > Autot

Sulttaani on kuuluisa suunnattomasta autokokoelmastaan. Vuonna 1998 brittiläinen autolehti Autocar julkaisi kuvia sulttaanin autokokoelmasta, joka sisältää uniikkeja versioita Ferrareista ja Bentleyeistä farmareihin.
Hän on usein maininnut omistaneensa 1 000–5 000 autoa. Kuitenkin määrä, joita hän on käyttänyt työssään, sekä määrä, joita hän tai hänen perheensä on oikeasti käyttänyt, vaihtelee suuresti. Guinnessin ennätysten kirjan mukaan sulttaanin henkilökohtaisessa kokoelmassa on 500 Rolls-Royceä - suurin kokoelma maailmassa. Hänen perheensä teki 1990-luvulla lähes puolet kaikista Rolls-Roycen tilauksista ostaen muokattuja autoja diplomaateille ja yksilöllisiä autoja omaan kokoelmaansa. Hän omistaa myös viimeisen valmistetun Rolls-Royce Phantom VI:n.
Hänen kokoelmistaan löytyy Lamborghini Diablo Jota, Porsche 959, Jaguar XJR-15 ja kuusi Dauer 962:ta. Hän on lisäksi ainoa, joka omistaa jokaisen myydyn mallin Ferrari FXX:stä, alkuperäisen "red show" -mallin Bentley Continental R:stä, kaksi täysin toimivaa versiota Ferrari Mythosta, molemmat Ferrari 456 GT Sedanit, maailman ainoan Mercedes-Benz CLK-GTR, jossa ratti on oikealla puolella, seitsemän McLaren F1:stä mukaan lukien molemmat mustat LM -mallit ja kolme Cizetaa.
Hänellä on erityinen kiinnostus hankkia ainutlaatuisia konseptiautoja. kuten Bentley Java ja Bentley Dominator 4x4. Autokokoelma on suurimmaksi osaksi varastoitu viiteen lentokonehalliin, joissa asiantuntijat eri autonvalmistajilta huolehtivat kokoelmasta.
Henkilökohtainen omaisuus > Muu omaisuus

Sulttaanin palatsia, Istana Nurul Imania, on pidetty maailman suurimpana asumiskäytössä olevana linnana. Se valmistui vuonna 1984, ja hinta oli 1,4 miljardia dollaria. Linnassa on 1800 huonetta.
Henkilökohtaiseen käyttöön sulttaani omistaa kaksi kullatuilla huonekaluilla varustettua Boeing 747-400 -lentokonetta, kuusi pienempää lentokonetta ja kaksi helikopteria. Tyttärelleen hän osti lahjaksi Airbus-lentokoneen tämän täyttäessä 18 vuotta.
Huolimatta sulttaanin valtavasta varallisuudestaan hän on yrittänyt jakaa maan öljyvaroja. Maata onkin kutsuttu irvailevasti "Shellfare Stateksi" (vrt. engl. "welfare state", hyvinvointivaltio) öljy-yhtiö Shellin suuren vaikutuksen vuoksi. Bruneilaisilla on ilmainen koulutus sekä terveydenhuolto. Bruneissa ei ole ansio-, pääoma- tai yritysverotusta.
Aiheesta muualla

Kuvia tai muita tiedostoja aiheesta Hassanal Bolkiah Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Alankomaat  Puola 
Muut:  IdRef
Alexandre Carrier

Alexandre Carrier vuonna 2017.
Alexandre Carrier (s. 8. lokakuuta 1996 Quebec) on kanadalainen jääkiekkoilija, joka edustaa NHL-seura Montreal Canadiensia. Nashville Predators varasi Carrierin NHL:n varaustilaisuuden 2015 neljännellä kierroksella 115. varausvuorolla. Hän on pelipaikaltaan puolustaja ja kätisyydeltään right. Carrier on pelannut urallaan 24 NHL-runkosarjaottelua. Näissä hän on tehnyt yhden maalin ja kaksi syöttöä eli kolme tehopistettä. Carrier on pelannut urallaan kuusi NHL-runkosarjaottelua. Näissä hän on syöttänyt kaksi maalia. Tilastot päivitetty ennen kauden 2021-2022 alkua.
Heinäkuussa 2024 Carrier solmi Predatorsin kanssa kolmivuotisen ja yhteensä 11,25 miljoonan dollarin arvoisen jatkosopimuksen. Joulukuussa 2024 Predators kauppasi Carrierin Montreal Canadiensiin vaihdossa Justin Barroniin.
Messu

Paavi Benedictus XVI toimittamassa messua vuonna 2007.
Päämessu Växjön tuomiokirkossa Ruotsissa
Messu (lat. missa) tarkoittaa useissa kristillisissä kirkkokunnissa ehtoollisjumalanpalvelusta. Messulla voidaan myös tarkoittaa messua varten sävellettyä musiikkia vakiintuneine osineen.
Messu jumalanpalveluksena

Kirkollisena toimituksena messu vanhimpana aikana tarkoitti seurakunnan jumalanpalvelusta kokonaisuudessaan. Se jakaantui kahteen pääosaan: katekumeenien messu, jonka tärkeimpänä osana oli raamatunluku, saarna ja seurakunnan yhteinen rukous, sekä uskovain messu, jonka pääkohtana oli ehtoollisen vietto. Sittemmin jäi messun nimi jälkimmäisen nimitykseksi, kun edellinen joutui vain sen johdannoksi.
Messu eri kirkkokunnissa

Katolisessa kirkossa muodostavat messun erityisemmässä mielessä rukoukset, jotka kuuluvat ehtoollisliturgiaan (lukea messu). Messu tapahtuu juhlallisesti soiton ja kuorolaulun yhteydessä (korkea messu) tai vähemmän juhlallisesti niinkin, että pappi kuulumattomasti lukee sen (hiljainen messu). Messua vietetään mahdollisuuksien mukaan joka päivä. Messu voi olla erityisen juhlallinen, mikäli sitä vietään avioliittoon vihkimisessä (morsiusmessu), erityisen juhlan kunniaksi tai hautauksen yhteydessä tai ylimalkaan kuolemantapauksen johdosta (sielunmessu). Katolinen kirkko säätelee tarkasti, koska messu on pätevä. Latinan kieli oli katolisen kirkon messun ainoa liturginen kieli vuosisatojen ajan, kunnes 1960-luvun alkupuolella Vatikaanin toinen kirkolliskokous salli myös kansankielen käytön osissa messua.
Ortodoksisen kirkon liturgia sisältää samat keskeiset osat kuin katolinen messu. Ortodoksisessa kirkossa katsotaan ehtoollisjumalanpalveluksen olevan yhteisöllinen jumalanpalvelus, joten pappi ei saa toimittaa liturgiaa yksin.
Protestanttisissa kirkoissa jumalanpalvelus seuraa pitkälti jakamattoman kirkon perintöä, eli se sisältää samat perusosat kuin katolinen messu ja ortodoksinen liturgia. Välillä sana messu tarkoitti sitä osaa liturgiasta, jonka pappi yksin tai vuorotellen seurakunnan kanssa esitti veisaten. Suomalaisesta kirkkokäsikirjasta sana messu poistettiin 1800-luvulla liian katolisena, mutta se palasi käyttöön vuoden 2001 kirkkokäsikirjassa, jossa evankelis-luterilainen kirkko on alkanut jälleen käyttää ehtoollisjumalanpalveluksista nimeä messu. Samalla jumalanpalvelusten kaavaan otettiin takaisin siitä lähinnä 1800-luvulla pois pudotettuja osia, ja näin palattiin taas lähemmäksi läntisen kirkon keskiaikaista perintöä. Tavanomaisen messun ohella saatetaan Suomen evankelis-luterilaissa kirkossa toisinaan toimittaa myös erityismessuja, jotka eroavat normaalista messusta usein lähinnä musiikkinsa puolesta. Erityismessuista kuuluisin on Tuomasmessu.
Katolisen messun osat

Katolinen messu koostuu osista, jotka pysyvät samoina kirkkovuoden ajasta huolimatta (Missa Ordinarium) ja jotka on nimetty niiden tekstien ensimmäisten sanojen mukaan sekä osista, jotka vaihtelevat päivittäin (Missa Proprium) ja jotka on nimetty niiden tehtävän mukaan.
|  | Missa Proprium> Laulettavat messun osat on esitetty kursiivilla. | Missa Ordinarium> Laulettavat messun osat on esitetty kursiivilla. |
| --- | --- | --- |
| Johdanto | Introitus |  |
| Johdanto |  | Kyrie |
|  |  | Gloria |
| Sanan liturgia | Epistola |  |
| Sanan liturgia | Graduale |  |
| Sanan liturgia |  Halleluja tai Tractus |  |
| Sanan liturgia | Sequentia |  |
| Sanan liturgia | Evankeliumi |  |
| Sanan liturgia | Saarna (valinnainen) |  |
| Sanan liturgia |  | Credo |
| Eukaristia | Offertorium |  |
| Eukaristia |  | Rukouksia |
| Eukaristia | Eukaristinen rukous |  |
| Eukaristia |  | Sanctus |
| Eukaristia |  | Canon |
| Eukaristia |  | Isä Meidän-rukous |
| Eukaristia |  | Agnus Dei |
| Eukaristia | Communion |  |
| Eukaristia | ehtoollisen jälkeiset rukoukset |  |
| Eukaristia |  | Ite, missa est |
Messu musiikkina

Musiikillisen messun musiikillinen käsittely saa luonnollisen perustuksensa messuun kuuluvien laulujen laadusta ja
keskinäisestä suhteesta. Tavallisimmin ovat säveltäjät liittäneet ainoastaan messun pysyväiset ordinarium missae -laulut yhteiseksi sävellyssarjaksi, jättäen vaihtelevat eli de tempore -laulut satunnaisen seurakunnallisen käytännön varaan. Musiikkiterminä "messu" tarkoittaakin yleensä liturgian ordinariumteksteihin perustuvaa sävellystä, joka käsittää edellä mainitut osat: Kyrie, Gloria, Credo, Sanctus ja Agnus Dei.
Ensimmäiset tämänkaltaiset messusarjat sävellettiin 1400-luvulla (Dufay) käyttämällä samaa johtoaihetta kaikissa sarjan osissa. Sen jälkeen ovat messuja säveltäneet enimmät kaikkien aikojen suuret mestarit (esimerkiksi Palestrina, Bach, Beethoven). Tällaisia sävellyksiä esitetään usein ulkopuolella jumalanpalvelusta, konserttitilaisuuksissa ym. Erikoislajina ovat ns. hautaus- eli sielunmessut, Requiem.
Jos messuun ei kuulu kaikkia vakio-osia, on kysymyksessä missa brevis eli lyhyt messu. Missa Brevis on esimerkiksi Palestrinan teoskatalogissa. Antonio Vivaldi on säveltänyt kolmekin Gloria-teosta, joista kaksi on säilynyt, molemmat D-duurissa (RV 588 ja RV 589, n. 1715). Tällaiset messut ovat olleet suosittuja erityisesti protestanttisissa maissa. Pitkät osat, varsinkin Credo on usein jätetty pois. Taidemessujen ohella on läpi aikojen säilynyt myös yksinkertainen seurakunnallinen messu, jonka nykyiset sävelmät pääasiallisesti juontuvat keskiajan gregoriaanisesta laulusta.
Suomen evankelis-luterilaisen kirkon messu

Messussa on kiinteitä osia, jotka toistuvat jokaisessa messussa, sekä vaihtuvia osia, joiden teksti määräytyy kirkkovuoden ja pyhäpäivän mukaan.
Johtanto-osaan kuuluvat alkuvirsi, alkusiunaus ja johdantosanat, yhteinen rippi (synnintunnustus). Herra-armahda laulu (Kyrie-hymni), kunnia ja kiitosvirsi Pyhälle Kolminaisuudelle (Gloria ja Laudamus) sekä päivän rukous. Siihen voi liittyä myös päivän psalmi. Sanaosassa on kolme lukukappaletta Raamatusta: Vanhasta testamentista,  Uuden testamentin lukukappale (epistola) ja evankeliumi. Siihen kuuluvat myös saarna, uskontunnustus (Credo) sekä yhteinen esirukous. Osaan kuuluu myös ainakin yksi virsi (päivän virsi, graduale).
Ehtoollisosaan kuuluvat uhrivirsi (offertorium), ehtoollisrukous ja Pyhä-hymni (sanctus), Herran rukous (Isä meidän), rauhantervehdys (pax), Jumalan Karitsa -hymni (Agnus Dei), ehtoollisen jakaminen ja kiitosrukous. Messun päätösosaan kuuluvat ylistys (joko virsi tai osa nimeltä benedicamus), siunaus ja lähettäminen sekä päätösmusiikki, joka voi olla virsi tai muuta musiikkia.
Kirjallisuutta

Koivula, Veijo: Kirkonmenot.  Rovaniemi:  Väylä, 2013 (1. laitos 2003).  ISBN 978-952-5823-49-3
Wilhelms, Eino: Päiväjumalanpalvelus : sen osat ja niiden merkitys historiallisen kehityksen valossa.  Suomalainen teologinen kirjallisuusseura, 1957.
Aiheesta muualla

Wikimedia Commonsissa on kuvia tai muita tiedostoja aiheesta .
Pyhä messu suomeksi Katolinen.fi (suomeksi)
Pyhä messu latinaksi Katolinen.fi (latinaksi)
Suomen evankelis-luterilaisen kirkon messu Kirkkokasikirja.fi (suomeksi)
| n k Kirkkomusiikki |
| --- | --- |
 Antifonit  Graduaalit  Koraalit  Latinalainen kirkkolaulu Ambrosialainen kirkkomusiikki  Gallikaaninen kirkkomusiikki  Gregoriaaninen kirkkolaulu  Litaniat  Liturginen musiikki  Magnificatit  Messut Offertoriumit  Requiemit  Motetit  Ortodoksinen kirkkomusiikki  Passio  Vesperit  Vigiliat  Virret
Syyrian aavikko

Syyrian aavikkoa.
Syyrian aavikko (arab. Bādiyat ash-Shām‎) on laaja kalkkikivilaakio Lähi-idässä Välimeren reunavuoristojen ja Eufratin välissä. Se käsittää suuren osan Syyriaa ja ulottuu osaksi Irakiin, Jordaniaan ja Saudi-Arabiaan. Aavikolla on useita keitaita, esimerkiksi Palmyra.
Tom Morello

| Tom Morello |
| --- | --- |
 Tom Morello in 2024
Henkilötiedot
Syntynyt: 30. toukokuuta 1964
Ammatti:  muusikko
Muusikko
Taiteilijanimi:  The Nightwatchman
Laulukielet:  englanti
Tyylilajit:  alternative metal, funk metal, hard rock, heavy metal, rap metal, nu metal, hardcore punk, crossover, kansanmusiikki ja elektroninen tanssimusiikki 
Soittimet:  kitara
Yhtyeet:  Audioslave, Rage Against The Machine
Levy-yhtiöt:  Sony BMG Music Entertainment, Epic Records ja Interscope Records 
Aiheesta muualla
tommorello.com
  [ Muokkaa Wikidatassa ] [ ohje ]  
Thomas "Tom" Baptiste Morello (s. 30. toukokuuta 1964) on yhdysvaltalaisen Audioslave-yhtyeen ja Rage Against the Machinen kitaristi. Morello syntyi Harlemissa, New Yorkissa ja kasvoi Chicagon lähellä Libertyvillessä, Illinoisissa.
Hänen äitinsä Mary Morello on kansalaisoikeuksia ja sananvapautta puolustavan järjestön Parents for Rock And Rapin perustaja. Hänen isänsä on Kenian entinen YK-suurlähettiläs Ngethe Njoroge.
Morello valmistui 1986 Harvardin yliopistosta pääaineenaan politiikan tutkimus. Hän muutti Los Angelesiin tarkoituksenaan perustaa yhtye. Hän oli jo aiemmin lukioaikoinaan soittanut yhtyeessä nimeltä Electric Sheep nykyisen Toolin kitaristin Adam Jonesin kanssa. Hän liittyi 1988 yhtyeeseen nimeltä Lock Up, joka ennen hajoamistaan julkaisi yhden albumin. Yhtyeessä soitti rumpuja Brad Wilk, jolle Morello ehdotti uuden yhtyeen perustamista. Morello tapasi Zack De La Rochan losangelesilaisessa klubissa. De La Rocha esitteli Morellon ystävälleen Tim Commerfordille. Nelikko ystävystyi ja perusti lopulta Rage Against the Machinen. Zack De La Rocha erosi yhtyeestä 2000 neljän studioalbumin jälkeen. Jäljelle jääneet jäsenet perustivat Chris Cornellin kanssa Audioslaven. Rage Against The Machine on palannut yhteen seitsemän vuotta kestäneen Audioslaven jälkeen.
Morello on kuuluisa kitaratyylistään, raskaista metallikitaroistaan, joista kuuluisin lienee Arm the homeless, ja hän yhdistelee erilaisia efektejä. Tom käyttää paljon punk- ja funk-tyylisiä riffejä. Hän oli sijalla 26 yhdysvaltalaisen Rolling Stone -lehden Parhaat kitaristit kautta aikojen -artikkelissa.
Morello ja Serj Tankian System of a Downista perustivat Axis of Justice -kansalaisjärjestön, joka järjestää kiertueita tukeakseen vaikeuksissa olevia ihmisiä. Morello on tukenut yhdysvaltalaista Antifaschistische Aktionin alajaostoa Antifa Torchia esiintymällä heidän kokoelma-CD:llään, jonka tuotot menevät järjestön vankitukirahastoon.
Morello on Star Trek -fani ja on esiintynyt kahdesti Star Trek: Voyager -sarjan jaksoissa. Hän esiintyy myös Guitar Hero III -pelissä.
Keväällä 2013 Morello toimi kitaristi Steven Van Zandtin korvaajana Bruce Springsteenin Australian kiertueella.
Sooloalbumit

Nimellä The Nightwatchman:
One Man Revolution (2007)
The Fabled City (2008)
The Atlas Underground (2018)
Comandante (2020)
The Atlas Underground Fire (2021)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Rage Against the Machine
| --- | --- |
Studioalbumit:   Rage Against the Machine  Evil Empire  The Battle of Los Angeles  Renegades 
Livealbumit:   Live & Rare  Live at the Grand Olympic Auditorium 
DVD:t ja VHS:t:   Rage Against the Machine  The Battle of Mexico City  Live at the Grand Olympic Auditorium 
Muut artikkelit:   Luettelo Rage Against the Machinen kappaleista  Inside Out  Audioslave 
| n k Audioslave |
| --- | --- |
 Chris Cornell  Tom Morello  Tim Commerford  Brad Wilk 
Studioalbumit:  Audioslave  Out of Exile  Revelations 
DVD:t:  Audioslave  Live in Cuba 
Muut:  Rage Against the Machine  Soundgarden  Axis of Justice 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Tšekki  Korea  Puola 
Taiteenala:  MusicBrainz 
Muut:  Europeana  IdRef
Kazuma Kamachi

| Kazuma Kamachi> 鎌池和馬.Henkilötiedot |
| --- | --- |
Kansalaisuus:  japani
Taiteilija
Salanimi:  Kazuma Kamachi
Aktiivisena:  2004-
Ala:  kirjailija
Taidesuuntaus:  Light novel, manga
Kuuluisimpia töitä:  A Certain Magical Index A Certain Scientific Railgun Heavy Object
 Nimikirjoitus
Aiheesta muualla
dengekibunko.jp/author/kamachikazuma/index.html
Kazuma Kamachi (jap. 鎌池和馬, Kamachi Kazuma) on japanilainen kirjailija, joka on julkaissut light novelleja vuodesta 2004 lähtien. Hän on julkaissut yli 100 kirjaa.. Kamachin kuuluisin työ on A Certain Magical Index light novel sarja. Vuonna 2020 sarjaa oltiin myyty yhteensä 31 miljoonaa kappaletta mukaan lukien manga-versio ja spin-offit. Pohjoisameriikkalainen yritys Yen press on lisensoinut sarjan ja julkaissut englanninkielistä käännöstä vuodesta 2014 lähtien. Kamachin oikeaa nimeä tai identiteettiä ei ole tuotu julkisuuteen.